Йохан Казимир започва военна служба в Русия. През Шведско-руската война (1741 – 1743) попада в плен на шведите. След освобождаването му той започва служба при ландграф Вилхелм VIII фон Хесен-Касел, който го изпраща през 1746 г. в Англия да помага на крал Джордж II против якобитското въстание на Чарлз Едуард Стюарт. Участва в Австрийската наследствена война. През 1751 г. Йохан Казимир става генерал-майор в Хесен-Касел, а през 1758 г. генерал-лейтенант.